ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

Η Οργανωτική Επιτροπή του Διεθνούς Θερινού Σχολείου ‘Πολιτισμοί, Μεταναστεύσεις, Σύνορα’ (‘Cultures, Migrations, Borders’) του Πανεπιστημίου Αιγαίου προσκαλεί όσους και όσες ενδιαφέρονται να προσφέρουν εθελοντική εργασία  –υποψήφιους/ες διδάκτορες και μεταπτυχιακούς/ές φοιτητές/ήτριες- να υποβάλλουν αίτηση μέχρι την 5η Απριλίου 2017.
To Θερινό Σχολείο θα πραγματοποιηθεί από τις 4 έως τις 13 Ιουλίου 2017 στο Πλωμάρι Λέσβου. 

Στα καθήκοντα των εθελοντών περιλαμβάνονται η γραμματειακή και οργανωτική υποστήριξη, η οποία ενδεικτικά αφορά:

1) διαχείριση αιτήσεων

2) ενημέρωση της ιστοσελίδας

3) ανάρτηση εκπαιδευτικού υλικού στην ηλεκτρονική πλατφόρμα

4) προετοιμασία του έντυπου οδηγού του Θερινού Σχολείου 

5) οργάνωση και διαχείριση της άφιξης και αναχώρησης των συμμετεχόντων

6) συμβολή στην επί τόπου υλοποίηση του ΘΣ
Το Πρόγραμμα θα καλύψει τη διαμονή των εθελοντών στο Πλωμάρι καθώς και τα δίδακτρα συμμετοχής. Οι εθελοντές αναμένεται ότι θα συμμετέχουν σε όλα τα σεμινάρια και τις δράσεις του Θερινού Σχολείου.

Στην επιλογή των εθελοντών θα προσμετρηθεί η συνάφεια των επιστημονικών τους ενδιαφερόντων με το αντικείμενο της μετανάστευσης και των συνόρων, η καλή γνώση της αγγλικής γλώσσας, η γνώση χρήσης μέσων κοινωνικής δικτύωσης και ειδικά του facebook και, κυρίως, το κίνητρο και ο ενθουσιασμός τους. 

Η κατοχή αυτοκινήτου είναι επιθυμητή αλλά όχι απαραίτητη.

Μαζί με την αίτηση παρακαλούμε να υποβάλετε ένα σύντομο βιογραφικό σημείωμα όπου θα σημειώνονται επίσης οι λόγοι για τους οποίους θα θέλατε να συμμετάσχετε. 

Τις αιτήσεις μπορείτε να τις στέλνετε στην παρακάτω ηλεκτρονική διεύθυνση: migbord2017@aegean.gr
Ο επιστημονικός υπεύθυνος του ΘΣ

